AQShda 60 kun davomida immigratsiya to‘xtatiladi. Bu haqda mamlakat prezidenti Donald Tramp matbuot anjumanida ma’lum qilgan. Foto: Oq uy «To‘xtalish 60 kun davom etadi. Uning uzaytirilishi masalasi iqtisodiy holatdan kelib chiqib bir guruh insonlar tomonidan hal qilinadi. Bu ishni inqiroz vaqtida katta zarar ko‘rgan amerikaliklar uchun qilyapmiz. Biz ular oldida qarzdormiz. Ishsiz qolgan fuqarolarimiz Amerika qayta ochilganda ish topishlari mumkin bo‘ladi», degan Tramp. Ma’lum bo‘lishicha, cheklov shifokorlar va dasturchilarga taalluqli emas. Cheklov doimiy yashash uchun ruxsat beradigan hujjat (grin-kart) so‘raganlar uchun amal qiladi. Mavsumiy ishchilarga viza berish to‘xtatilmaydi. Hujjat bugun imzolanishi kutilmoqda. Avvalroq AQShdagi korxonalarga kam maosh evaziga xorijlik ishchilarni chaqirgandan ko‘ra, ishdan bo‘shatilgan mahalliy amerikaliklarni qaytarish buyurilishi aytilgandi. Tramp koronavirus tufayli AQShga immigratsiyani to‘xtatmoqchi